Partia e Fortë

Partia e Fortë (PF) ishte një parti politike satirike në Kosovë, e formuar në vitin 2013. Ajo e kishte për qëllim "Ardhjen në pushtet për kontrollin e parasë publike në interes të bashkëmendimtarëve dhe përkrahësve të vet".

Si pjesë e përkushtimit të partisë ndaj barazisë gjinore, mbi 30% e kandidatëve në garë ishin meshkuj. Partia kërkon ta ruaj status kuonë politike, duke e lavdëruar Kosovën si një shtet demokratik "ku votojnë jo vetëm të gjallët por edhe ata nga bota tjetër".Themelohet Partia e Fortë , Zëri portal, 24 June 2013 Udhëheqësit e partisë deklarojnë një fitore prej rreth 120%, sipas sondazheve të çuara nga partia.

Partia e Fortë drejtohej nga Visar Arifaj, që u pagëzua me titullin "Kryetar Lexhendar", të shkruar me xh-në e gabuar qëllimisht, dhe aktivistë të tjerë nga Prishtina. Ajo është e vetmja parti politike që nuk ka pjesëtarë të rregullt, meqë të gjithë përkrahësit e saj konsiderohen kryetarë deputetë përkrah Kryetarit Lexhendar. Organizata e pavarur është e lidhur thelbësisht me kulturën e kafesë në kryeqytetin e Kosovës. 

 Historiku 
Partia u regjistrua zyrtarisht më 20 qershor 2013, mirëpo u formua në muajin nëntor 2012. Ajo u themelua nga një grup aktivistësh dhe artistëve si Yll Rugova, Visar Arifaj, Ilir Bajri, dhe Agon Hamza. Personat e lidhur me Partinë e Fortë si parti politike janë kyçur në rrengje të internetit dhe në protesta që kanë marrë vëmendje mediatike dhe publike. Paraqitja e parë e saj publike jashta Facebook-ut dhe Twitter-it ishte në 2013 në Klan Kosova.

Në zgjedhjet e para në tetor 2013, nga radhët e Partisë së Fortë u zgjodh të paktën një person në Kuvendin Komunal të Prishtinës.

 Shih edhe 

 Visar Arifaj
 Satira
 Ironia
 Komedia

 Lidhje të jashtme 


 Partia e Fortë në Facebook
 Partia e Fortë në X
 Referime 

Kategoria:Parti politike në Kosovë
Kategoria:Parti politike të themeluara në 2013
Kategoria:Parti socialdemokrate në Kosovë
Kategoria:Themelime në Kosovë në 2013